Държавен вестник, бр. 66, 2008 г., стр. 5

Б Р О Й  66
Д Ъ Р Ж А В Е Н   В Е С Т Н И К
С Т Р .  5
§ 2. В чл. 16б се правят следните изменения
и допълнения:
1. В ал. 1:
а) създава се т. 4а:
“4а. контролира изпълнението на задълже-
нията на летищните оператори и на въздушни-
те превозвачи по Регламент (ЕО) № 1107/2006
на Европейския парламент и на Съвета от 5 юли
2006 г. относно правата на хората с увреждания
и на хората с ограничена подвижност при пъту-
вания с въздушен транспорт, наричан по-ната-
тък “Регламент (ЕО) № 1107/2006”, в качество-
то є на национален орган, отговарящ за изпъл-
нението на този регламент.”;
б) в т. 7 думите “чл. 16г” се заменят с “чл. 16е”.
2. В ал. 5 думите “или принудителни адми-
нистративни мерки” се заличават.
3. Създава се ал. 6:
“(6) При извършване на летателни провер-
ки в полет инспекторите по въздухоплаване
получават командировъчни пари в размери,
определени за член на екипажа—командир на
полета.”
§ 3. Създава се нов чл. 16г:
“Чл. 16г. (1) Главна дирекция “Гражданска
въздухоплавателна администрация” е отговор-
ният орган по сигурността на гражданското
въздухоплаване в Република България, който
координира дейността между физическите и
юридическите лица за постигане на сигурност-
та в гражданското въздухоплаване.
(2) В изпълнение на задълженията си по ал. 1
Главна дирекция “Гражданска въздухоплавател-
на администрация”:
1. разработва и предлага за издаване от ми-
нистъра на транспорта, министъра на вътреш-
ните работи, министъра на финансите и пред-
седателя на Държавна агенция “Национална
сигурност” наредбата по чл. 11, ал. 2, както и
други нормативни актове, издавани въз основа
на закон, свързани с постигането на сигурност-
та в гражданското въздухоплаване, и контро-
лира тяхното изпълнение;
2. разработва и предлага за одобряване от
министъра на транспорта, министъра на вът-
решните работи, министъра на финансите и
председателя на Държавна агенция “Национал-
на сигурност” Националната програма за си-
гурност в гражданското въздухоплаване, Наци-
оналната програма за контрол на качеството за
постигане на сигурността в гражданското въз-
духоплаване и Националната програма за обу-
чение в областта на сигурността в гражданско-
то въздухоплаване;
3. контролира и съгласува плановете за дейс-
твие при кризисни ситуации, предизвикани от
акт на незаконна намеса в гражданското възду-
хоплаване;
4. извършва оценка на анализа на риска от
възникване на акт на незаконна намеса в граж-
данското въздухоплаване, набелязва и предла-
га конкретни действия;
5. контролира функционирането на пропус-
кателната система в летищата и другите обек-
ти на гражданското въздухоплаване;
6. координира с компетентните държавни
органи вземането на решения и осигурява, ко-
гато това е целесъобразно, практически осъ-
ществими и установени в международен дого-
вор, по който Република България е страна,
искания на други държави за прилагане на за-
силени мерки за сигурност по отношение на
полети на чужди авиационни оператори;
7. осъществява сътрудничество с други дър-
жави за обмен на информация за заплахи, насо-
чени срещу гражданското въздухоплаване,
включително след съгласуване с компетентни-
те държавни органи при необходимост опреде-
ля рисковите държави, до които се изпълняват
полети от български авиационни оператори;
8. извършва мониторинг и координира над-
зора по прилагането и изпълнението на Наци-
оналната програма за сигурност в гражданско-
то въздухоплаване.”
§ 4. Досегашният чл. 16г става чл. 16д и в
него се правят следните изменения и допъл-
нения:
1. В ал. 1 след думите “в срок до 30 дни” се
поставя запетая и се добавя “освен ако в рег-
ламент на Европейския съюз е определен друг
срок”.
2. В ал. 2 след думите “срока по ал. 1” се
поставя запетая и се добавя “освен ако в регла-
мент на Европейския съюз е определен друг
срок”.
3. В ал. 5 думите “като принудителна адми-
нистративна мярка” се заличават.
§ 5. Досегашният чл. 16д става чл. 16е.
§ 6. Досегашният чл. 16е става чл. 16ж.
§ 7. Създава се глава първа “а” с чл. 16з—16о:
“ Г л а в а  п ъ р в а  “ а ”
ГАРАНТИРАНЕ НА СИГУРНОСТТА В
ГРАЖДАНСКОТО ВЪЗДУХОПЛАВАНЕ
Чл. 16з. (1) Сигурността в гражданското
въздухоплаване се постига чрез:
1. издаване на нормативни и индивидуални
административни актове, приемане на програ-
ми за сигурност, планове за действие при неза-
конна намеса и други актове на ръководители-
те на авиационните оператори, летищните опе-
ратори, операторите по наземно обслужване и
от Държавно предприятие “Ръководство на
въздушното движение”;
2. въвеждане на системи за физическа защита;
3. определяне на зони за сигурност и на реда
за пребиваване в тях;
4. контрол и проверка на лица и вещи при
влизане (излизане) във/от зоните за сигурност;
5. подготвен персонал за изпълнение на за-
дачи по сигурността.
(2) Мерките за сигурност се предприемат
единствено за постигане на сигурността във
въздухоплаването, като се избират тези, кои-